b'\n_START_ARTICLE_\nSrisailam-demningen\n_START_PARAGRAPH_\nSrisailam-demningen er en demning ved den hellige byen Srisailam i distriktet Kurnool innen delstaten Andhra Pradesh i det s\xc3\xb8r\xc3\xb8stlige India, 232 km s\xc3\xb8r for Hyderabad. Denne RCC betong-gravitasjonsdammens lengde er 512 meter og h\xc3\xb8yden 241 meter, og elven som demmes opp er Krishna. _NEWLINE_Produksjonsanlegget for elektrisk kraft har installert vannkraftverk b\xc3\xa5de p\xc3\xa5 venstre- og h\xc3\xb8yrebredden av elva. Effekten installert er henholdsvis 900 MW og 770 MW, med total produksjonskapasitet p\xc3\xa5 1\xc2\xa0670 MW, som gj\xc3\xb8r dette til Indias fjerde kraftigste vannkraftverk. Anlegget s\xc3\xb8rger ogs\xc3\xa5 for flomkontroll, irrigasjon og vannforsyning.'